14 “Beno bika ve nde bantima na beno kukuma kisaka-saka.+ Beno kwikila na Nzambi,+ beno kwikila mpi na mono.2 Bisika ya kuzinga kele mingi na nzo ya Tata na mono. Kana ve, mono zolaka kusonga beno, sambu mono ke kwenda sambu na kuyidikila beno kisika.+3 Diaka, kana mono kwenda mpi mono yidikila beno kisika, mono ta kwisa diaka mpi mono ta yamba beno kisika mono kele, sambu beno mpi kuvanda kisika yina mono kele.+4 Mpi beno me zaba nzila ya kisika yina mono ke kwenda.”5 Toma+ tubilaka yandi nde: “Mfumu, beto me zaba ve kisika yina nge ke kwenda. Inki mutindu beto lenda zaba nzila?”6 Yezu tubilaka yandi nde: “Mono kele nzila+ mpi kieleka+ mpi luzingu.+ Ata muntu mosi ve ke kwisaka na Tata kana yandi kwisa ve na nzila na mono.+7 Kana beno zabaka mono, beno zolaka kuzaba mpi Tata na mono; katuka ntangu yai beno me zaba yandi mpi beno me monaka yandi.”+8 Filipo tubilaka yandi nde: “Mfumu, songa beto Tata, mpi yo me fwana sambu na beto.”9 Yezu tubilaka yandi nde: “Filipo, ata mono me vanda ti beno katuka ntama, nge me zaba mono kaka ve? Muntu yina me mona mono me mona mpi Tata.+ Inki mutindu nge ke tuba nde, ‘Songa beto Tata’?10 Keti nge ke kwikila ve nde mono kele na bumosi ti Tata mpi Tata kele na bumosi ti mono?+ Mambu ya mono ke tubila beno mono ke tuba yo ve na mabanza na mono mosi,+ kansi Tata yina kele na bumosi ti mono ke sala bisalu na yandi.11 Beno kwikila mono nde mono kele na bumosi ti Tata mpi Tata kele na bumosi ti mono; kana ve, beno kwikila sambu na bisalu yo mosi.+12 Ya kieleka kibeni, mono ke tubila beno nde, Muntu yina ke kwikila na mono, yandi ta sala mpi mambu yina mono ke sala; mpi yandi ta sala mambu ya nene kuluta yai,+ sambu mono ke kwenda na Tata.+13 Diaka, konso kima yina beno ke lomba na zina na mono, mono ta sala yo, sambu Tata kubaka nkembo na nzila ya Mwana.+14 Kana beno lomba konso kima yina na zina na mono, mono ta sala yo.15 “Kana beno ke zola mono, beno ta zitisa bansiku na mono.+16 Mono ta lomba Tata mpi yandi ta pesa beno nsadisi ya nkaka* sambu yandi vanda ti beno kimakulu,+17 mpeve ya kieleka,+ yina nsi-ntoto lenda baka ve, sambu nsi-ntoto ke mona yo ve mpi me zaba yo ve.+ Beno me zaba yo, sambu yo ke bikalaka ti beno mpi yo kele na kati na beno.18 Mono ta bikisa beno ve beno mosi.* Mono ta kwisa diaka na beno.+19 Kubika fioti, nsi-ntoto ta mona mono diaka ve, kansi beno, beno ta mona mono,+ sambu mono kele na luzingu mpi beno ta vanda na luzingu.20 Na kilumbu yina beno ta zaba nde mono kele na bumosi ti Tata na mono mpi beno kele na bumosi ti mono mpi mono kele na bumosi ti beno.+21 Muntu yina kele ti bansiku na mono mpi ke zitisaka yo, yandi muntu ke zolaka mono. Ebuna muntu yina ke zolaka mono, Tata na mono ta zola yandi; mono ta zola yandi mpi mono ta kudimonisa pwelele na yandi.”22 Yudasi,+ kansi Iskariote ve, tubilaka yandi nde: “Mfumu, nki me salama sambu nge kudimonisa pwelele na beto kansi na nsi-ntoto ve?”23 Yezu vutudilaka yandi nde: “Kana muntu ke zolaka mono, yandi ta zitisa ndinga na mono, mpi Tata na mono ta zola yandi,+ beto ta kwisa na yandi mpi beto ta zinga ti yandi.+24 Muntu yina ke zolaka mono ve ke zitisaka ve mambu ya mono ke tubaka. Ndinga ya beno ke wa kele ve ya mono, kansi yo kele ya Tata yina tindaka mono.+25 “Mono me tubila beno mambu yai ntangu mono kele kaka ti beno.26 Kansi nsadisi, mpeve santu, yina Tata ta tinda na zina na mono, yandi ta longa beno mambu yonso mpi ta yibusa beno mambu yonso ya mono songaka beno.+27 Mono ke bikila beno ngemba; mono ke pesa beno ngemba na mono.+ Mono ke pesa beno yo ve mutindu nsi-ntoto ke pesaka. Beno bika ve nde bantima na beno kukuma kisaka-saka mpi beno bika ve nde yo lemba sambu na boma.28 Beno waka mono tubilaka beno nde, ‘Mono ke kwenda mpi mono ke kwisa kuvutuka na beno.’ Kana beno vandaka kuzola mono, beno zolaka kuwa kiese sambu mono ke kwenda na Tata, sambu Tata kele nene kuluta mono.+29 Mono me tubila beno ntangu yai na ntwala nde yo bwa, sambu beno kwikila ntangu yo ta bwa.+30 Mono ta tuba diaka ve mingi ti beno, sambu mfumu ya nsi-ntoto ke kwisa,+ mpi yandi kele ve ti kiyeka na zulu na mono.*+31 Kansi, sambu nsi-ntoto kuzaba nde mono ke zolaka Tata, mono ke sala mutindu Tata songaka mono na kusala.+ Beno telama, beto katuka awa.
kon_Latn